Man buite huis geskietArgieffoto (Foto: imgkid.com) ŉ Man is Donderdag ernstig beseer gedurende ŉ skietery in die vroeë oggendure buite ŉ huis in Soutrivier, ŉ voorstad van Kaapstad. Russel Meiring, woordvoerder van ER24, het in ŉ verklaring gesê paramedici is omstreeks 00:28 met hul aankoms op die toneel na ŉ kamer in die huis geneem waar die man gelê het. Volgens Meiring het die man ŉ skietwond aan sy nek opgedoen en was hy in dié stadium in ŉ ernstige toestand. Die man is op die toneel behandel voordat hy na ŉ staatshospitaal in die omgewing gehaas is vir verdere mediese behandeling. Die betrokke owerhede was op die toneel om ondersoek in te stel, het Meiring gesê.